**Likumprojekta „Par Uzņemošās valsts līgumu starp Latvijas Republikas valdību un Ziemeļu dimensijas Kultūras partnerības sekretariātu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Par Uzņemošās valsts līgumu starp Latvijas Republikas valdību un Ziemeļu dimensijas Kultūras partnerības sekretariātu” (turpmāk – Likumprojekts) izstrādāts, ņemot vērā to, ka Ziemeļu dimensijas Kultūras partnerība tika izveidota 2010.gada 20.maijā Sanktpēterburgā, Krievijā, starp 11 valstīm (Norvēģijas Karaliste, Krievijas Federācijas, Dānijas Karaliste, Igaunijas Republika, Somijas Republika, Vācijas Federatīvā Republika, Islandes Republika, Lietuvas Republika, Polijas Republika, Zviedrijas Karaliste un Latvijas Republika) un Eiropas Komisiju parakstot Saprašanās memorandu modalitāšu noteikšanai Ziemeļu dimensijas Kultūras partnerības (turpmāk – Kultūras partnerība) dibināšanai, kas nosaka Kultūras partnerības mērķus, rīcības plānu, informācijas apmaiņu starp iesaistītajām pusēm, kā arī sadarbības formātu starp šīm pusēm, un saskaņā ar 2018.gada 28.maijā Rīgā, Latvijā, starp Somijas Republikas valdību, Latvijas Republikas valdību, Norvēģijas Karalistes valdību, Polijas Republikas valdību, Krievijas Federācijas valdību un Zviedrijas Karalistes valdību parakstītā līguma par Ziemeļu dimensijas Kultūras partnerības sekretariāta izveidi (turpmāk – Līgums par Sekretariāta izveidi) I panta 1.punkta 3.apakšpunktsnosaka, ka Kultūras partnerības sekretariāta (turpmāk – Sekretariāts) atrašanās vieta ir Rīga, Latvija.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | Likumprojekts izstrādāts, pamatojoties uz:1. 2010.gada 20.maija Saprašanās memorandu modalitāšu noteikšanai Kultūras partnerības dibināšanai;
2. Līgumu par Sekretariāta izveidi[[1]](#footnote-1).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2010.gada 20.maijā Sanktpēterburgā, Krievijā 11 valstis un Eiropas Komisija parakstīja Saprašanās memorandu modalitāšu noteikšanai Kultūras partnerības dibināšanai, kas nosaka Kultūras partnerības mērķus, rīcības plānu, informācijas apmaiņu starp iesaistītajām pusēm, kā arī sadarbības formātu starp šīm pusēm. Šī ir ceturtā, jaunākā partnerība Ziemeļu dimensijas ietvaros, līdzās Vides partnerībai (2001.gads), Sabiedrības veselības un sociālās labklājības partnerībai (2003.gads) un Transporta un loģistikas partnerībai (2009.gads).Kultūras partnerības galvenie uzdevumi ir kalpot par fokusa punktu tīkliem, projektiem un citām kultūras aktivitātēm Eiropas Savienības Ziemeļu Dimensijas partnervalstu teritorijā, kā arī būt par mijiedarbības veicinātāju starp kultūras darbiniekiem un uzņēmējdarbības kopienu, tāpat Kultūras partnerība veic projektu finansiālās ilgtspējas un rentabilitātes novērtējumu un informē par piekļuvi finansējumam. Kultūras partnerības mērķis ir veicināt sadarbību, palīdzēt celt kapacitāti un labāk koordinēt Ziemeļu dimensijas partnervalstu teritorijā realizētos starptautiskos projektus. Kultūras partnerības darbs ietver kā kultūras projektu koordinēšanu un izvērtēšanu, tā arī augsta līmeņa ekspertu sanāksmju organizēšanu. Kultūras partnerības vīzija ir kļūt par kontaktpunktu informācijas apmaiņai par kultūras un radošo industriju labākās prakses piemēriem, īstenot radošo industriju attīstību sekmējošus sadarbības projektus un piesaistīt papildu finansējumu kultūras un radošo industriju projektiem.Lai Sekretariātam piešķirtu tiesisku statusu, kas ļautu tam pilnvērtīgi veikt uzticētās funkcijas un nodrošinātu Kultūras partnerības darba nepārtrauktību un koordināciju, Kultūras partnerības vadības komiteja izstrādāja un dalībvalstis 2018.gada 28.maijā parakstīja un 2019.gada 28.decembrī ratificēja Līgumu par Sekretariāta izveidi. Līguma par Sekretariāta izveidi I panta 1.punkta 3.apakšpunkts paredz, ka Sekretariāta atrašanās vieta ir Rīga, Latvija, savukārt III panta 3.punkta 3.apakšpunkts paredz starp Sekretariātu un uzņemošo valsti noslēgt Uzņemošās valsts līgumu.Uzņemošās valsts līguma projekts izstrādāts Kultūras partnerības vadības komitejas klātienes tikšanās laikā, kurās izskatīja Kultūras partnerības dalībvalstu un iesaistīto institūciju iesūtītos komentārus un priekšlikumus. Sekretariāts darbojas, pamatojoties uz Kultūras partnerības dalībvalstu brīvprātīgi veiktajām iemaksām. Latvijas Republikas Kultūras ministrija katru gadu iemaksā minimālo iemaksu 10 000 *euro* apmērā, ko arī turpmāk plānots darīt Latvijas Republikas Kultūras ministrijas budžeta ietvaros.Sekretariāta personāls šobrīd ir viens cilvēks, Latvijas Republikas pilsonis (Sekretariāta vadītājs) uz noteiktu laiku līdz 2022.gada 31.martam.Saskaņā ar Uzņemošās valsts līguma projekta III panta 2.punktu Sekretariāts, tā īpašums un aktīvi, ienākumi un ieņēmumi ir atbrīvoti no:1. visiem tiešajiem nodokļiem. Tomēr Sekretariāts nepieprasa atbrīvojumu no nodokļiem, ko iekasē par sabiedriskajiem pakalpojumiem;
2. netiešajiem nodokļiem par precēm, kas iegādātas, vai pakalpojumiem, kuri sniegti Sekretariāta darbības labā, atbilstoši noteikumiem par nodokļu privilēģijām starptautiskajām organizācijām, kas noteiktas saskaņā ar Latvijas Republikas tiesību aktiem par netiešajiem nodokļiem;
3. Pastāvīgā personāla darba algas nodokļiem;
4. muitas nodokļa, kā arī importa un eksporta aizliegumiem un ierobežojumiem attiecībā uz mantām, ko Sekretariāts importē vai eksportē ar mērķi izmantot savām oficiālajām vajadzībām; tomēr ar šo tiek saprasts, ka atbilstoši šādam izņēmuma statusam importētās preces netiks pārdotas valstī, kurā tās importētas, izņemot nosacījumu, kad tam piekritusi attiecīgās valsts valdība;
5. jebkādiem muitas nodokļiem un jebkādiem importa un eksporta aizliegumiem un ierobežojumiem attiecībā uz tās publikācijām.

Papildus norādītajai imunitātei un privilēģijām pastāvīgajam personālam kopā ar tā ģimenes locekļiem, ciktāl viņš nav Latvijas pilsonis vai Latvijas Republikas pastāvīgais iedzīvotājs, kad viņu ieceļ amatā, tiek piešķirtas tādas privilēģijas un imunitātes, pielīdzināmas tām, kādas parasti piešķir saskaņā ar 1961.gada 18.aprīļa Vīnes konvenciju par diplomātiskajiem sakariem. Tomēr pastāvīgajam personālam nav imunitātes attiecībā uz kādas trešās personas civilprasību par kaitējumu, kas radies negadījumā, kuru izraisījis pastāvīgajam personālam piederošs vai tā vadīts mehāniskais transportlīdzeklis vai cits transportlīdzeklis, vai attiecībā uz satiksmes pārkāpumu, kas saistīts ar šādu transportlīdzekli un ko pastāvīgais personāls izraisījis.Privilēģijas un imunitāti saskaņā ar Uzņemošās valsts līgumu piešķir tikai tādā nolūkā, lai efektīvi sasniegtu Sekretariāta mērķus. Sekretariāta vadītājs var atcelt pastāvīgā personāla imunitāti, ja, pēc viņa domām, imunitāte varētu kavēt tiesvedību un to var apturēt, nekaitējot Sekretariāta interesēm.Uzņemošās valsts līguma projekta VIII panta 1.punktā paredzētās privilēģijas un imunitātes norādītas pamatojoties uz Līguma par izveidi III panta 2.punktā noteikto. Ietverot šo punktu, līguma projektā tiek ievērots tiesiskās vienlīdzības princips.Ņemot vērā, ka atbilstoši Uzņemošās valsts līguma projekta VIII panta 2.punktam pastāvīgajam personālam kopā ar ģimenes locekļiem, ciktāl viņš nav Latvijas pilsonis vai Latvijas Republikas pastāvīgais iedzīvotājs, kad viņu ieceļ amatā, tiek piešķirtas tādas privilēģijas un imunitātes, pielīdzināmas tām, kādas parasti piešķir saskaņā ar 1961.gada 18.aprīļa Vīnes konvenciju par diplomātiskajiem sakariem, tad pievienotās vērtības nodokļa (turpmāk – PVN) atbrīvojums par precēm, kas iegādātas, un pakalpojumiem, kuri sniegti Sekretariāta vadītāja un darbinieku, kuriem Latvijas Republikā ir piešķirts diplomātiskais statuss, personiskajām vajadzībām, tiks piemērots netieši, atmaksājot samaksāto PVN vispārējā kārtībā atbilstoši Ministru kabineta 2012.gada 18.decembra noteikumos Nr.908 „Kārtība, kādā piemēro pievienotās vērtības nodokļa 0 procentu likmi preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm un piemēro akcīzes nodokļa atbrīvojumu” noteiktajiem nosacījumiem un ierobežojumiem. Minētā līguma ietvaros nav paredzēts atlīdzināt PVN par personiskajām vajadzībām iegādātajām precēm un saņemtajiem pakalpojumiem tiem Ziemeļu dimensijas Kultūras partnerības sekretariāta darbiniekiem, kuriem Latvijas Republikas teritorijā nav diplomātiskais statuss.Savukārt PVN atbrīvojums par precēm, kas iegādātas, un pakalpojumiem, kuri sniegti Sekretariāta oficiālo vajadzību nodrošināšanai, nodrošinot Uzņemošās valsts līguma projekta III panta 2.punkta “b” apakšpunkta izpildi, tiks piemērots netieši, atmaksājot samaksāto PVN atbilstoši PVN jomas regulējošo normatīvo aktu nosacījumiem.Uzņemošās valsts līguma projekta IV panta 1.punkts nosaka, ka valdība apņemas palīdzēt Sekretariātam iegūt piemērotas telpas tā biroja vajadzībām, paredzot, ka Uzņemošās valsts līguma ietvaros Latvijas puses noteiktās finanšu saistības tiks nodrošinātas Kultūras ministrijas esošo valsts budžeta līdzekļu ietvaros un Kultūras ministrija ir paredzējusi konsultatīvu atbalstu Sekretariāta biroja telpu atrašanā, piedāvājot nekustamo īpašumu brokeru kontaktinformāciju un citu informāciju par telpu piedāvājumu Rīgā.Uzņemošās valsts līguma projekta IV panta 4.punkts paredz, ka Sekretariāta vadītājam un pastāvīgajam personālam, kā arī ģimenes locekļiem ir pieejami visi sabiedriskie pakalpojumi par tādiem pašiem nosacījumiem kā Latvijas valsts iedzīvotājiem. Uzņemošās valsts līguma projekta IV panta 4.punkta izpratnē sabiedriskos pakalpojumus Sekretariāta vadītājam un pastāvīgajam personālam, ģimenes locekļiem, tāpat kā jebkuram Latvijas iedzīvotājam, nodrošina attiecīgās Latvijas iestādes (piemēram, Valsts sociālās apdrošināšanas aģentūra u.c.).Uzņemošās valsts līguma projekta V panta 2.punkts nosaka kopējās starptautiskās tiesības, atsaucoties uz Vīnes konvencijas par diplomātiskajām attiecībām 27.pantu, kas nosaka, ka uzņemošajai valstij ir jāatļauj un jāaizsargā pārstāvniecības sakaru brīvība visiem oficiāliem mērķiem. Sazinoties ar nosūtošās valsts valdību un citām pārstāvniecībām un konsulātiem, lai kur tie atrastos, pārstāvniecība drīkst izmantot visus piemērotus līdzekļus, ieskaitot diplomātiskos kurjerus un kodētus vai šifrētus ziņojumus. Tomēr pārstāvniecība drīkst uzstādīt un izmantot radioraidītāju tikai ar uzņemošās valsts piekrišanu. Pārstāvniecības oficiālā korespondence ir neaizskarama. Oficiālā korespondence nozīmē visu korespondenci, kura attiecas uz pārstāvniecību un tās funkcijām. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Ārlietu ministrija, Finanšu ministrija, Tieslietu ministrija, Veselības ministrija, Iekšlietu ministrija, Ekonomikas ministrija, Labklājības ministrija un Izglītības un zinātnes ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 0 |  0 | 0 |  0 | 0 | 0 |
| 2.1. valsts pamatbudžets | 0 | 0 | 0 | 0 |  0 | 0 | 0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 | 0 |  0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 |  0 |  0 |  0 | 0 | 0 |
| 5. Precizēta finansiālā ietekme | X |  0 |  X |  0 | X | 0 | 0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Sekretariāta izveide un darbība tiek nodrošināta no dalībvalstu brīvprātīgi veiktajām iemaksām. Uzņemošās valsts līguma ietvaros Latvijas puses noteiktās finanšu saistības tiks nodrošinātas Kultūras ministrijas esošo valsts budžeta līdzekļu ietvaros. Likumā „Par valsts budžetu 2021.gadam” un likumā „Par vidēja termiņa budžeta ietvaru 2021., 2022. un 2023.gadam” valsts budžeta apakšprogrammā 22.02.00 „Kultūras pasākumi, sadarbības līgumi un programmas” ir paredzēts finansējums 10 000 *euro* apmērā ik gadu, lai nodrošinātu starptautisko brīvprātīgo iemaksu Kultūras partnerībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Likumprojektu tiek ieviesta:1. Eiropas Parlamenta un Padomes 2010.gada 25.marta regula (ES) Nr.265/2010, ar kuru Šengenas nolīguma Īstenošanas konvenciju un Regulu (EK) Nr.562/2006 groza attiecībā uz tādu personu pārvietošanos, kurām ir ilgtermiņa vīzas;
2. Eiropas Parlamenta un Padomes 2016.gada 9.marta regula (ES) Nr.2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss);
3. Eiropas Parlamenta un Padomes 2009.gada 13.jūlija regula (ES) Nr.810/2009, ar ko izveido Kopienas Vīzu kodeksu (Vīzu kodekss);
4. Padomes 2006.gada 28.novembra direktīva 2006/112/EK par kopējo pievienotās vērtības nodokļa sistēmu 151.panta 1.punkta “b” apakšpunkts;
5. Padomes 2009.gada 16.novembra regulas (EK) Nr.1186/2009, ar kuru izveido Kopienas sistēmu atbrīvojumiem no muitas nodokļiem, 128.panta 1.punkta “b” apakšpunkts un 129.pants, kas nosaka, ka dalībvalstis Eiropas Komisijai dara zināmus muitas noteikumus, kas ietverti 128.panta 1.punkta “b”, “c”, “d”, “e”, “f” un “g” apakšpunkts un 128.panta 3.punkts.
 |
| 2. | Citas starptautiskās saistības | 2010.gada 20.maija Saprašanās memorands modalitāšu noteikšanai partnerības dibināšanai starp 11 valstīm un Eiropas Komisiju un Līgums par Sekretariāta izveidi.Līguma par Sekretariāta izveidi I panta 1.punkta 3.apakšpunkts paredz, ka Sekretariāta atrašanās vieta ir Rīga, Latvija, savukārt III panta 3.punkta 3.apakšpunkts paredz starp Sekretariātu un uzņemošo valsti noslēgt Uzņemošās valsts līgumu. Līguma par Sekretariāta izveidi II pants nosaka Sekretariāta tiesības iegūt legālu statusu Uzņemošajā valstī.Uzņemošās valsts līguma ietvaros Latvijas puses noteiktās finanšu saistības tiks nodrošinātas Kultūras ministrijas esošo valsts budžeta līdzekļu ietvaros. |
| 3. | Cita informācija | Likumprojektā paredzētās saistības nav pretrunā ar jau esošajām Latvijas Republikas starptautiskajām saistībām. |

|  |
| --- |
| 1.tabulaTiesību akta projekta atbilstība ES tiesību aktiem |
| A | B | C | D |
| Eiropas Parlamenta un Padomes 2010.gada 25.marta regula (ES) Nr.265/2010, ar kuru Šengenas nolīguma Īstenošanas konvenciju un Regula (EK) Nr.562/2006 groza attiecībā uz tādu personu pārvietošanos, kurām ir ilgtermiņa vīzas. | Likumprojekta VI panta 1. un 2.punkts. | Eiropas Savienības tiesību aktu normas Likumprojektā tiek pārņemtas vai ieviestas pilnībā. | Nav |
| Eiropas Parlamenta un Padomes 2016.gada 9.marta regula (ES) Nr.2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss). | Likumprojekta VI panta 4.punkts. | Eiropas Savienības tiesību aktu normas Likumprojektā tiek pārņemtas vai ieviestas pilnībā. | Nav |
| Eiropas Parlamenta un Padomes 2009.gada 13.jūlija regula (ES) Nr.810/2009, ar ko izveido Kopienas Vīzu kodeksu (Vīzu kodekss). | Likumprojekta VI panta 5.punkts. | Eiropas Savienības tiesību aktu normas Likumprojektā tiek pārņemtas vai ieviestas pilnībā. | Nav |
| Cita informācija | Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu 151.panta 1.punkta “b” apakšpunkts.Padomes 2009.gada 16.novembra regulas (EK) Nr.1186/2009, ar kuru izveido Kopienas sistēmu atbrīvojumiem no muitas nodokļiem 129.pants nosaka, ka dalībvalstis Eiropas Komisijai dara zināmus muitas noteikumus, kas ietverti 128.panta 1.punkta “b”, “c”, “d”, “e”, “f” un “g” apakšpunktā un 128.panta 3.punktā minētā tipa starptautiskajās konvencijās un nolīgumos, kurus tās noslēgušas pēc 1983.gada 26.aprīļa, savukārt 128.panta 1.punkta “b” apakšpunkts nosaka, ka atbrīvojumu saskaņā ar parastajām privilēģijām, kas izriet no starptautiskiem līgumiem vai nolīgumiem par galveno mītni (līgumiem starp starptautisku organizāciju un valsti), kur vai nu trešā valsts, vai starptautiska organizācija ir līgumslēdzēja puse, tostarp atbrīvojumu, kas piešķirts starptautisku sanāksmju gadījumā.Kultūras ministrija informēs Eiropas Komisiju par ievedmuitas atvieglojumiem, kuri paredzēti Sekretariāta personālam Uzņemošās valsts līguma projektā. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| A | B | C |
| 2010.gada 20.maija Saprašanās memorands modalitāšu noteikšanai partnerības dibināšanai starp 11 valstīm un Eiropas Komisiju. |  Tiesību aktu normas Likumprojektā tiek pārņemtas vai ieviestas pilnībā. | Saistības tiks izpildītas pilnībā. |
| Līguma par Sekretariāta izveidi I panta 1.punkta 3.apakšpunkts, II pants un III panta 3.punkta 3.apakšpunkts. | Tiesību aktu normas Likumprojektā tiek pārņemtas vai ieviestas pilnībā. | Saistības tiks izpildītas pilnībā. |
| Cita informācija. | Līgumā par Sekretariāta izveidi paredzētās saistības nav pretrunā ar jau esošajām Latvijas Republikas starptautiskajām saistībām. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2020.gada 21.aprīlī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Likumprojekta izstrādē, līdz 2020.gada 5.maijam rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Sabiedrības pārstāvji bija aicināti līdzdarboties Likumprojekta izstrādē, līdz 2020.gada 5.maijam rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Sabiedrības līdzdalības rezultātā līdz 2020.gada 5.maijam atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam sabiedrības pārstāvju viedokļi par Likumprojektu noteiktajā termiņā netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Ārlietu ministrija, Finanšu ministrija, Tieslietu ministrija, Veselības ministrija, Iekšlietu ministrija, Ekonomikas ministrija, Labklājības ministrija un Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar.  |
| 3. | Cita informācija | Nav |

Kultūras ministrs N. Puntulis

v\_sk = 2577

1. 2010.gada 20.maijā saprašanās memorands modalitāšu noteikšanai partnerības dibināšanai un Līgums par Sekretariāta izveidi pieejams Kultūras ministrijas tīmekļvietnē – <https://www.km.gov.lv/lv/kultura/radosas-industrijas/starptautiska-sadarbiba> [↑](#footnote-ref-1)